Mark Adamo

Mark Adamo (s. 1962 Philadelphia, Pennsylvania) on amerikanitalialainen säveltäjä. Hän sävelsi ja kirjoitti libreton oopperaan Little Women (1998), jonka lisäksi hänen tuotantoonsa kuuluu muun muassa kuoroteoksia, sinfoninen kantaatti Late Victorians ja harppukonsertto Four Angels. Vuonna 2005 kantaesitettiin Houston Grand Operalle tilattu ooppera Lysistrata, or the Nude Goddess. 10-minuuttinen kamariooppera Avow on vuodelta 1999. Adamo toimi New York City Operan nimikkosäveltäjänä vuosina 2001–2006.

Little Women on saanut kansainvälisiäkin esityksiä muun muassa Australiassa ja Israelissa. San Francisco Opera on suunnitellut seuraavan oopperan (The Gospel of Mary Magdalene) kantaesityksen kesäkuulle 2013. 

Adamo aloitti opiskelun New Yorkin yliopistossa. Yliopisto on myöntänyt hänelle Paulette Goddard Remarque -stipendin saavutuksista näytelmäkirjoittamisen alalla. Vuonna 1990 hän valmistui musiikin kandidaattina Amerikan katolisesta yliopistosta. Yliopisto on myöntänyt hänelle Theodore Presser -palkinnon. Adamo on julkihomo ja meni elokuussa 2008 naimisiin säveltäjä John Coriglianon kanssa.

Aiheesta muualla 
 Viralliset sivut 
 Schirmer: Mark Adamo 
 Mark Adamo Allmusic.comissa 

Yhdysvaltalaiset säveltäjät
Vuonna 1962 syntyneet
Elävät henkilöt
Oopperasäveltäjät